b'\n_START_ARTICLE_\nBioetanol\n_START_PARAGRAPH_\nBioetanol er et rent og forholdsvis rimelig biodrivstoff som brukes i noen land, bl.a. Brasil, som drivstoff i biler. N\xc3\xa5r etanol brukes som drivstoff, og ikke er fremstilt fra fossilt brensel, er det vanlig \xc3\xa5 omtale det som bioetanol. Bioetanol og etanol er i utgangspunktet samme stoff, framstilt ved fermentering av biomasse som inneholder karbohydrater i form av sukker, stivelse eller cellulose._NEWLINE_I Brasil fremstilles bioetanolen fra sukkerr\xc3\xb8r eller avfall etter sukkerproduksjon. Sverige er ogs\xc3\xa5 langt fremme n\xc3\xa5r det gjelder produksjon og bruk av etanol._NEWLINE_Bioetanol blandes ofte med bensin for lettere \xc3\xa5 kunne benyttes i motorer med mindre modifikasjoner. Blandingene benevnes EXX, hvor XX representerer prosentandelen etanol. Den vanligste blandingen med mer enn noen f\xc3\xa5 prosent etanol er E85, det vil si 85\xc2\xa0% etanol og 15\xc2\xa0% bensin. Bioetanol utfordrer oljeindustriens produkter, og oljeindustrien \xc3\xb8nsker derfor \xc3\xa5 f\xc3\xa5 hand om produksjonen. B\xc3\xa5de bensinbiler og dieselbiler kan bygges om og kj\xc3\xb8re p\xc3\xa5 biodrivstoff. Hovedsakelig best\xc3\xa5r modifiseringen av forsterkning eller bytte av slanger og pakninger. I Norge finnes det  per 23. juni 2008 19 bensinstasjoner, fra Troms\xc3\xb8 i nord til Kristiansand i s\xc3\xb8r, som har bioetanol p\xc3\xa5 pumpe. Den f\xc3\xb8rste E85-pumpen ble \xc3\xa5pnet 30. mai 2006 p\xc3\xa5 Statoil-stasjonen p\xc3\xa5 Storo i Oslo.  Prisen p\xc3\xa5 bioetanol ligger litt under bensin- og dieselprisen mens drivstofforbruket er noe h\xc3\xb8yere enn for bensin og diesel. Netto drivstoffkostnad blir dermed i n\xc3\xa6rheten av kostnadene ved \xc3\xa5 kj\xc3\xb8re p\xc3\xa5 diesel eller bensin._NEWLINE_I Norge tilbyr Ford, Volvo og Saab bioetanoldrevne biler._NEWLINE_De fleste biler med innspr\xc3\xb8ytingsmotor kan bygges om til \xc3\xa5 bruke bioetanol E85\n_START_SECTION_\nKritikk\n_START_PARAGRAPH_\nBioetanol er ikke bare betraktet som positivt, men har sider som betraktes som betenkelige b\xc3\xa5de etisk, klima- og milj\xc3\xb8messig. P\xc3\xa5 den negative siden anf\xc3\xb8res at kyst- og regnskog hugges for \xc3\xa5 gi plass til produksjon av sukkerr\xc3\xb8r, og at areal som brukes til produksjon av bioetanol kunne ha blitt brukt til matproduksjon. Venstrepolitikeren Ivar Ruud Eide karakteriserer bioetanol som \xc2\xabkanskje det verst tenkelige drivstoff som man kan bruke p\xc3\xa5 en bil\xc2\xbb._NEWLINE_En annen innvending g\xc3\xa5r p\xc3\xa5 at biomassen gir langt st\xc3\xb8rre effektivitet og mindre klimagassutslipp om den brukes til produksjon av bioelektrisitet fremfor bioetanol. En studie viser at samme dyrkningsareal kan gi en gjennomsnittlig \xc3\xb8kning i kj\xc3\xb8relengde p\xc3\xa5 81% samtidig som klimagassutslippene reduseres med 54% hvis avlingen g\xc3\xa5r til produksjon av elektrisk energi._NEWLINE_Forskere regner med at neste (andre) generasjon bioetanol vil kunne baseres p\xc3\xa5 andre vekster.'